Кралското македонско знаме
Знаме кое се смета за неофицијално на грчка Македонија од страна на Грците.
**Ѕвезда од Кутлеш**, **Сонце од Кутлеш** или **Аргеадска ѕвезда** — симбол на стилизирана ѕвезда или сонце со шеснаесет зраци и симбол на античките Македонци. Се среќава во разни древни остатоци, цркви и народни градби во земјата. Сoнцетo од Кутлеш е нациoнален симбoл на Македoнците во цел свет.

Спектакуларен примерок на ѕвездата е ископан во 1977 г. за време на археолошки ископувања во Кутлеш, Егејска Македонија, од страна на професорот Манолис Андроникос кај с. Кутлеш во околината на Постол. Тој го открил сонцето на златен ларнакс во гробниците на кралевите на Античка Македонија, која сметал дека му припаѓа на кралот Филип II Македонски.

Денес таа пронајдена плоча се чува во музејот во Кутлеш, Егејска Македонија.

Ѕвездата се користела за време на Кралство Македонија и во Република Македонија од јули 1992 до 1995 година кога е сменето со денешното македонско знаме. Денешното македонско државно знаме е стилизирана верзија на Ѕвездата од Кутлеш, со осум краци наместо шеснаесет.

Толкување на симболот
---------------------

Значењето на симболот денес не е сосема разјаснето. Во археолошките кругови постојат повеќе претпоставки за тоа дали симболот изворно на почетокот бил официјален симбол на Кралството Македонија, дали бил само симбол на војската или пак, едноставно претставувало украсно обележје.

Употреба на симболот
--------------------

Симболот се користел отсекогаш за означување и истакнување на македонскиот идентитет. Низ вековите, македонскиот народ секогаш го користел симболот во своето секојдневие и активности. За важноста на симболот за македонскиот народ сведочат и голем број на икони во кои се нацртани 16- краки ѕвезди или во поупростената верзија- ѕвезда со осум краци.

Денешна употреба
----------------

Денес, симболот го користат скоро сите македонски здруженија во дијаспората, македонската општина Пустец во Албанија, многубројни организации во Македонија и беше државно знаме на Македонија од 1991 до 1995 година. Од друга страна пак, Грција вештачки го прифаќа како нивен симбол со тоа што Беломорска Македонија како провинција го има истото знаме но со сина позадина.

|  |  |  |
| --- | --- | --- |
| „ | Сонцето од Кутлеш не е грчки симбол, освен тоа што случајно се пронајде на денешната грчка територија. Денешните грчки симболи и античките грчки симболи се скоро еднакви бидејќи луѓето живееле на иста територија. | "|

### Грб на Пустец

Симболот и грбот на македонската општина во Албанија, Пустец официјален грб на општина пустец. Грбот се состои од златна 16 крака Ѕвезда од Кутлеш на црвена основа. Над Ѕвездата од Кутлеш стои натписот Општина Пустец на македонски јазик а додека на долниот дел стои натписот Komuna e Liqenas (Општина Пустец на албански јазик)

Грб на Пустец
### Грб на ОМО Илинеден - Пирин

Грбот на ОМО Илинден - Пирин е службен грб на политичката партија на Македонците во Пиринска Македонија. На грбот е претставена зелена планина што ја симболизира Пиринска Македонија. Во позадина на планината е претставена Ѕвездата од Кутлеш и го симболизира македонскиот народ, територија, историја и идентитет. Во подножјето на планината се претставени три цвета. Македонците од Пиринска Македонија доста често го користат нашето национално знаме што се користеше до 1995 година. Дејствувањето на оваа политичка партија во Бугарија е речиси невозможно, а за прекршување на слободата на собири, државата беше осудена и од Европскиот суд за човекови права во Стразбур.

Грб на ОМО-Илинден Пирин- Политичка партија на Македонците во Бугарија

Галерија
--------

* Знаме на Општина Другово.Знаме на Општина Другово.
* Знаме на Општина Македонска Каменица.Знаме на Општина Македонска Каменица.
* Ѕвездата како што стоела на старото знаме на Република Македонија.Ѕвездата како што стоела на старото знаме на Република Македонија.
* Античка теракота што го прикажува македонскиото сонце (3-2 век п.н.е.) од Охрид, МакедонијаАнтичка теракота што го прикажува македонскиото сонце (3-2 век п.н.е.) од Охрид, Македонија

Поврзано
--------

* Македонски лав
* Грб на Република Македонија
* Знаме на Република Македонија
* Химна на Република Македонија
* Знаме на грчка Македонија

Наводи
------

1. ↑  Peter Hill, 'Levelling the Levendis', *The Age*, Melbourne, 20 април 1994; quoted by John Shea, *Macedonia and Greece: The Struggle to Define a New Balkan Nation*, p. 6. McFarland & Company, 1997
2. ↑  Стразбур ја осуди Бугарија за забрана на собири на ОМО „Илинден"

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Национални симболи на Македонија |
| --- |
|  |
| Државни | 
грб (претседателски  **·**  општински **·**  историски)  •  знаме (општински  **·**  историски)  •  химна | Македонски лавМакедонски лав |
|  |
| Национални | сонце  •  лав  •  молика  •  пастрмка  •  шарпланинец  •  рис  •  ракче  •  даб  |
|  |
| Имиња и кодови | 
име  •  .mk  •  .мкд
 |
|  |
| Воени и историски | 
воени симболи  •  полициски  •  армиски  •  фаланга
 |
|  |
| Покровители | 
Св. Кирил и Методиј  •  Наум Охридски  •  Климент Охридски  •  Света Злата Мегленска  •  Свети Гаврил Лесновски  •  Свети Јоаким Осоговски  •   *повеќе...*
 |
|  |
| 
носии  •  македонски вез  •  тешкото  •  македонски народни песни
 |

 |